
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 1 

2 Ιανουάριου 2008 


ΠΕΡΙΕΧΟΜΕΝΑ 


Βουλή των Ελλήνων.1 

Υπουργείο Οικονομίας και Οικονομικών.2 


ΒΟΥΛ Η ΤΩΝ ΕΛΛ ΗΝΩΝ 

(ΐ) 

Διορισμός και ορισμός της σύνθεσης του Πρώτου Τμή¬ 
ματος του Επιστημονικού Συμβουλίου της Βουλής. 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις του άρθρου 65 παρ. 5 του Συντάγ¬ 
ματος. 

2. Τις διατάξεις του άρθρου 161 του Κανονισμού της 
Βουλής (Μέρος Κοινοβουλευτικό) σε συνδυασμό με το 
άρθρο 20 του Κανονισμού της Βουλής (Μέρος Β' ΦΕΚ 
51Α/1997). 

3. Την υπ’ αριθμ. 3837/2806/7.9.1987 (ΦΕΚ/486/Β79.9.1987) 
απόφαση του Προέδρου της Βουλής με την οποία συ¬ 
γκροτήθηκε το Επιστημονικό Συμβούλιο της Βουλής. 

4. Την υπ’ αριθμ. 6727/5112/21.11.2000 (ΦΕΚ/1416/Β7 21.11.2000) 
απόφαση του Προέδρου της Βουλής με την οποία ανασυ¬ 
γκροτήθηκε το Επιστημονικό Συμβούλιο της Βουλής. 

5. Την υπ’ αριθμ. 8199/6231/2.12.2002 (ΦΕΚ 1521/Β7 

4.12.2002) απόφαση του Προέδρου της Βουλής με την 
οποία τέθηκε σε ισχύ ο ειδικός εσωτερικός κανονισμός 
της Επιστημονικής Υπηρεσίας της Βουλής. 

6. Την υπ’ αριθμ. 7209/4511/15.7.2003 (ΦΕΚ 975/Β7 

15.7.2003) απόφαση του Προέδρου της Βουλής με την 
οποία τροποποιήθηκε η παρ. 1 εδ. α' του άρθρου 161 
του Κανονισμού της Βουλής (Μέρος Α' Κοινοβουλευτικό) 
αντικαταστάθηκε δε το γ' εδάφιο της παρ. 2 του άρθρου 
1 του ειδικού εσωτερικού κανονισμού της Επιστημονικής 
Υπηρεσίας της Βουλής. 

7. Την υπ’ αριθμ. 11231/6774/5.11.2003 (ΦΕΚ 1643/Β7 
7.11.2003 απόφαση του Προέδρου της Βουλής με την 
οποία τροποποιήθηκε η υπ’ αριθμ. 7209/4511/15.7.2003 
(ΦΕΚ 975/Β'/15.7.2003) απόφαση του Προέδρου της Βου¬ 
λής. 


8. Την υπ’ αριθμ. 150/12.1.2004 (ΦΕΚ 85/Β'/21.1.2004) από¬ 
φαση του Προέδρου της Βουλής με την οποία ανασυ¬ 
γκροτήθηκε το Επιστημονικό Συμβούλιο της Βουλής. 

9. Την υπ’ αριθμ. 3798/3076/16.4.2004 (ΦΕΚ 584/Β7 

19.4.2004) απόφαση της Προέδρου της Βουλής με την 
οποία τροποποιήθηκαν οι υπ’ αριθμ. 3837/2806/7.9.1987 
(ΦΕΚ 486/Β79.9.1987 και 150/12.1.2004 (ΦΕΚ 85/Β'/21.1.2004) 
αποφάσεις του Προέδρου της Βουλής. 

10. Την υπ’ αριθμ. 4443/3509/8.6.2005 (ΦΕΚ 792/Β7 

10.6.2005) απόφαση της Προέδρου της Βουλής με την 
οποία τέθηκε σε ισχύ ο τροποποιηθείς Ειδικός Εσωτε¬ 
ρικός Κανονισμός της Επιστημονικής Υπηρεσίας της 
Βουλής. 

11. Το γεγονός ότι μετά τον θάνατο του Καθηγητή 
Γεωργίου Κουμάντου είναι κενή η θέση Καθηγητή του 
Ιδιωτικού Δικαίου την οποία κατείχε στο Επιστημονικό 
Συμβούλιο της Βουλής, αποφασίζουμε: 

Τον διορισμό του Καθηγητή του Τμήματος Νομικής 
του Πανεπιστημίου Αθηνών Παναγιώτη Παπανικολάου 
στη θέση του Καθηγητή του Ιδιωτικού Δικαίου στο Επι¬ 
στημονικό Συμβούλιο της Βουλής και 

Ορίζουμε τη σύνθεση του Πρώτου Τμήματος (πεντα¬ 
μελούς) του Επιστημονικού Συμβουλίου της Βουλής ως 
εξής: 

Ο Πρόεδρος του Επιστημονικού Συμβουλίου, Καθηγη¬ 
τής του Πανεπιστημίου Αθηνών Κωνσταντίνος Μουριάς, 
και Μέλη, ο Ομότιμος Καθηγητής του Πανεπιστημίου 
Αθηνών Επαμεινώνδας Σπηλιωτόπουλος, ο Καθηγητής 
του Πανεπιστημίου Αθηνών Παναγιώτης Παπανικολά- 
ου, ο Καθηγητής του Πανεπιστημίου Αθηνών Νικόλαος 
Σκανδάμης και ο Καθηγητής του Πανεπιστημίου Αθηνών 
Χρίστος Μυλωνόπουλος. 

Η σύνθεση του Δεύτερου Τμήματος (Εξαμελούς) έχει 
ως εξής: Ο Πρόεδρος του Επιστημονικού Συμβουλίου, 
Καθηγητής του Πανεπιστημίου Αθηνών Κωνσταντίνος 
Μαυριάς, και Μέλη, ο Καθηγητής του Οικονομικού Πα¬ 
νεπιστημίου Αθηνών Ιωάννης Πανάρετος, ο Καθηγητής 
του Εθνικού Μετσόβιου Πολυτεχνείου Ιωάννης Βασιλεί¬ 
ου, ο Καθηγητής του Πανεπιστημίου Αθηνών Πασχάλης 
Κιτρομηλίδης, ο Καθηγητής του Πανεπιστημίου Αθηνών 
Βασίλειος Δρουκόπουλος και ο Πληρεξούσιος Υπουργός 
Α' Χαράλαμπος Καραμπαρμπούνης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2008 

Ο ΠΡΟΕΔΡΟΣ ΤΗΣ ΒΟΥΛΗΣ 

ΔΗΜΗΤΡΙΟΣ Γ. ΣΙΟΥΦΑΣ 
-♦- 

ΥΠΟΥΡΓΕΙΟ 

ΟΙΚΟΝΟΜΙΑ Σ ΚΑΙ ΟΙΚ ΟΝΟΜΙΚΩΝ 

( 2 ) 

Αριθμ. 2/67567/0022 

Αμοιβές των μελών των Κλιμακίων Ελέγχου Διακίνησης 
και Εμπορίας Πετρελαιοειδών, το ύψος των αμοιβών 
αυτών, ο τρόπος καταβολής τους, καθώς και κάθε 
ειδικότερο θέμα και σχετική λεπτομέρεια. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Το ν. 1558/1985 «Κυβέρνηση και Κυβερνητικά Όργα¬ 
να», όπως τροποποιήθηκε, ισχύει και κωδικοποιήθηκε με 
το π.δ. 63/2005 «Κωδικοποίηση της νομοθεσίας για την 
Κυβέρνηση και τά Κυβερνητικά Όργανα». 

2. Το π.δ. 397/1988 «Οργανισμός του Υπουργείου Εμπο¬ 
ρίου» όπως τροποποιήθηκε και ισχύει. 

3. Το άρθρο 17 του ν. 3205/2003 «Μισθολογικές ρυθ¬ 
μίσεις». 

4. Το ν. 2469/1997 «Περιορισμός και βελτίωση της απο- 
τελεσματικότητας των κρατικών δαπανών και άλλες 
διατάξεις». 

5. Το π.δ. 27/1996 «Συγχώνευση των Υπουργείων Του¬ 
ρισμού, Βιομηχανίας-Ενέργειας-Τ εχνολογίας-Εμπορίου 
στο Υπουργείο Ανάπτυξης» και το π.δ. 122/2004 «Ανα¬ 
σύσταση του Υπουργείου Τουρισμού». 

6. Το άρθρο 8 του π.δ. 524/1978 «κωδικοποίηση εις 
ενιαίο κείμενο των ισχυουσών διατάξεων των αναφερο- 
μένων εις την εισαγωγήν εν Ελλάδι του διεθνούς συστή¬ 
ματος Μέτρων και Σταθμών» (ΦΕΚ 112/Α/15.7.1978). 

7. Το ν. 2436/1996 Κύρωση της από 21.12.1995 συμβά- 
σεως μεταξύ των εταιρειών «Εθνικής Κεφαλαίου Α.Ε 
Διαχειρίσεως Ενεργητικού και Παθητικού» και «ΤΙ.ΒΙ.ΕΞ. 
ΕΛΛΑΣ Α.Ε Μεταλλείων και Βιομηχανίας Χρυσού» καθώς 
και των ως εκ τρίτου συμβληθέντων Ελληνικού Δημοσί¬ 
ου και «Τν.Χ.ΘΟΕΟ ΙΝΘΟΒΡΟΒΑΤΕΩ», όπως τροποποιή¬ 
θηκε με την από 26.4.1996 τροποποιητική της σύμβασης 
και άλλες διατάξεις. 

8. Το άρθρο 14 παράγρ. 5 του ν. 3557/2007, που συ¬ 
μπλήρωσε το ν. 2436/1996. 

9. Το άρθρο 17 του ν. 3205/2003, όπως συμπληρώθηκε 
με τις διατάξεις της παρ. 4 του άρθρου 9 του ν. 3408/ 
2005. 

10. Την υπ’ αριθμ. 2/53613/15.10.2004 απόφαση του Γε¬ 
νικού Λογιστηρίου του Κράτους «Τροποποίηση Κώδικα 
Κατάταξης Εσόδων και Εξόδων του Κρατικού Προϋπο¬ 
λογισμού». 

11. Το άρθρο 40 του ν. 849/1978, όπως συμπληρώθηκε 
με το άρθρο 8 του ν. 2129/1993. 

12. Την υπ’ αριθμ. 42362/Υ252/28.9.2007/ΦΕΚ 1948Β7 
3.10.2007 κοινή απόφαση του Πρωθυπουργού και του 
Υπουργού Οικονομίας και Οικονομικών για τον καθορι¬ 


σμό των αρμοδιοτήτων στους Υφυπουργούς Οικονομίας 
και Οικονομικών. 

13. Στην υπ’ αριθμ. Δ15/Α/Φ19/19955/8.10.2007 κοινή 
απόφαση του Πρωθυπουργού και Υπουργού Ανάπτυξης 
ανάθεση αρμοδιοτήτων στους Υφυπουργούς Ανάπτυ¬ 
ξης Σταύρο Καλαφάτη και Γεώργιο Βλάχο (ΦΕΚ 1982/ 
Β/9.10.2007). 

14. Το γεγονός ότι από τις ρυθμίσεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού αλλά η δαπάνη θα βαρύνει τον ειδικό λο¬ 
γαριασμό Μέτρων και Σταθμών, αποφασίζουμε: 

Άρθρο 1 

1. Στη Γενική Γραμματεία Εμπορίου του Υπουργείου 
Ανάπτυξης, συγκροτούνται Κλιμάκια Ελέγχου Διακίνη¬ 
σης και Εμπορίας Πετρελαιοειδών (Κ.Ε.Δ.Ε.Π.) αποτε- 
λούμενα, από δύο (2) ή τρία (3) άτομα, με έργο τον 
έλεγχο για τη διαπίστωση εφαρμογής των κειμένων 
διατάξεων, που διέπουν την εμπορία και διακίνηση των 
πετρελαιοειδών. 

2. Στα εν λόγω Κλιμάκια συμμετέχουν υπάλληλοι, που 
υπηρετούν στην Γ ενική Γ ραμματεία Εμπορίου και στη Γ. 
Γ. Καταναλωτή του Υπουργείου Ανάπτυξης. 

3. Με απόφαση του Γ ενικού Γ ραμματέα Εμπορίου, που 
εκδίδεται από την αρμόδια διεύθυνση Μετρολογίας, θα 
ορίζονται τα ακόλουθα: 

α) Οι υπάλληλοι ονομαστικά, που θα συμμετέχουν στα 
παραπάνω Κλιμάκια, ως ελεγκτές. 

β) Ο υπάλληλος, ονομαστικά, καθώς και ο αναπλη¬ 
ρωτής αυτού που θα συντονίζουν το έργο των ως άνω 
Κλιμακίων καθώς και το ειδικότερο έργο των συντονι¬ 
στών αυτών. 

γ) Κάθε άλλη λεπτομέρεια, σχετικά με τις υποχρεώ¬ 
σεις των ελεγκτών των Κλιμακίων αυτών. 

Άρθρο 2 

1. Για τους συμμετέχοντες υπαλλήλους-ελεγκτές στα 
εν λόγω Κλιμάκια προβλέπεται αμοιβή, ανά μήνα, ως 
κατωτέρω: 

α) Γ ια κάθε υπάλληλο-ελεγκτή 60 ευρώ ανά ημέρα 
ελέγχου και όχι πέραν των 360 ευρώ ανά μήνα. 

β) Ορίζουμε ότι κάθε υπάλληλος που συμμετέχει ως 
ελεγκτής στα Κ.Ε.Δ.Ε.Π., δεν μπορεί να αμείβεται για 
περισσότερο από έξι (6) συμμετοχές (ημέρες ελέγχου) 
κάθε μήνα. 

2. Η παραπάνω αμοιβή θα καλύπτεται μέσω του ειδι¬ 
κού λογαριασμού 540037-62, που τηρείται στην Εθνική 
Τράπεζα Ελλάδος με τον τίτλο «ΛΟΓΑΡΙΑΣΜΟΣ ΜΕΤΡΩΝ 
ΚΑΙ ΣΤΑΘΜΩΝ». 

Άρθρο 3 

1. Στο τέλος κάθε μήνα συντάσσεται από τον συντο¬ 
νιστή των κλιμακίων «ΜΗΝΙΑΙΑ ΚΑΤΑΣΤΑΣΗ ΣΥΜΜΕ¬ 
ΤΟΧΩΝ ΥΠΑΛΛΗΛΩΝ - ΕΛΕΓΚΤΩΝ ΚΛΙΜΑΚΙΩΝ ΕΛΕΓ¬ 
ΧΟΥ ΔΙΑΚΙΝΗΣΗΣ ΚΑΙ ΕΜΠΟΡΙΑΣ ΠΕΤΡΕΛΑΙΟΕΙΔΩΝ 
(Κ.Ε.Δ.Ε.Π.)». 

2. Η εν λόγω κατάσταση, θεωρημένη από τον αρμόδιο 
Δ/ντη Μετρολογίας, προωθείται στην Δ/νση Οικονομικού 
του Υπουργείου Ανάπτυξης, για τις παραπέρα διαδικα¬ 
σίες προς πληρωμή των μελών των Κλιμακίων Ελέγχου 
της διακίνησης και εμπορίας Πετρελαιοειδών. 

Αρθρο 4 

Η ισχύς της παρούσης αρχίζει από 15.10.2007. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΛΕΓΚΑΣ Γ. ΒΛΑΧΟΣ 


Αριθμ. 2/82091/0022 

Καθορισμός κατά συνεδρίαση αποζημίωσης των μελών 
της Επιτροπής Διαγωνισμού για την διεξαγωγή του 
διαγωνισμού ανάθεσης της μελέτης με τίτλο «Μελέ¬ 
τη κωδικοποίησης και εφαρμογής νέας χιλιομέτρη¬ 
σης του Εθνικού Οδικού Δικτύου». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη τις διατάξεις: 

1. Του π.δ. 63/2005 «Κωδικοποίηση της νομοθεσίας 
για την Κυβέρνηση και τα κυβερνητικά όργανα» (ΦΕΚ 
98Α). 

2. Του π.δ. 71/1993 «Καθορισμός αρμοδιοτήτων που 
διατηρούνται από τον Υπουργό και τις Περιφερειακές 
Υπηρεσίες της Γ.Γ.Δ.Ε. του Υ.ΠΕ.ΧΩ.Δ.Ε» (ΦΕΚ 30Α/ 
11.3.1993). 

3. Του π.δ. 69/1988 «Περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.», όπως τροποποιήθηκε με το π.δ. 340/1990, 
το π.δ. 293/1991 και το π.δ. 167/1992, σε συνδυασμό με το 
π.δ. 910/1977 «Περί Οργανισμού του τέως Υ.Δ.Ε.», όπως 
ισχύουν σήμερα. 

4. Του ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις» (ΦΕΚ 107Α/30.5.1997) και 
ιδιαίτερα το άρθρο 1, παράγραφος 5 αυτού. 

5. Του ν. 3316/2005 «Ανάθεση και εκτέλεση δημοσίων 
συμβάσεων εκπόνησης μελετών και παροχής συναφών 
υπηρεσιών και άλλες διατάξεις» (ΦΕΚ 42Α/22.2.2005), 
όπως τροποποιήθηκε και ισχύει, καθώς και των αποφά¬ 
σεων που εκδόθηκαν κατ' εξουσιοδότησή του και των 
σχετικών Εγκυκλίων εφαρμογής του. 

6. Του ν. 1418/1984 «Δημόσια έργα και ρυθμίσεις συ¬ 
ναφών θεμάτων» και του π.δ. 609/1985 «Κατασκευή δη¬ 
μοσίων έργων», όπως αυτά έχουν τροποποιηθεί, συ¬ 
μπληρωθεί και ισχύουν, κατά το μέρος που αφορούν 
σε μελέτες. 

7. Της υπ’ αριθμ. Δ16α/04/773/29.11.1990 κοινής από¬ 
φασης του Υπουργού Προεδρίας της Κυβέρνησης και 
του Αναπλ. Υπουργού ΠΕ.ΧΩ.Δ.Ε. «Εξαίρεση διοικητικών 
πράξεων ή εγγράφων από τον κανόνα των τριών υπο¬ 
γραφών» (ΦΕΚ 746 Β/30.11.1990). 

8. Της υπ’ αριθμ. 2/74260/0004/15.10.1999 κοινής υπουργι¬ 
κής απόφασης «Περί μεταβίβασης εξουσίας υπογραφής», 
σύμφωνα με το άρθρο 7, παράγραφος 1, του ν. 1943/1991. 

9. Του άρθρου 17 του ν. 3205/2003 «Μισθολογικές ρυθ¬ 
μίσεις κλπ.» (ΦΕΚ 297Α). 

10. Του άρθρου 40 του ν. 849/1978, όπως συμπληρώ¬ 
θηκε με το άρθρο 8 του ν. 2129/1993 (ΦΕΚ 57Α). 

11. Του άρθρου 22, παράγραφος 3, του ν. 2362/1995 
(ΦΕΚ 247Α). 


12. Του άρθρου 5, παράγραφος 2, του ν. 2229/1994. 

13. Του άρθρου 5, παράγραφος 2, περίπτωση ιβ, του 
ν. 3469/2006 (ΦΕΚ 131Α). 

14. Της υπ’ αριθμ. 2/17140/0022/17.4.2007 κοινής από¬ 
φασης των Υπουργών Οικονομίας και Οικονομικών και 
ΠΕ.ΧΩ.Δ.Ε. (ΦΕΚ 192 τ. Υ.Ο.Δ.Δ./8.5.2007) και της Εγκυ¬ 
κλίου Ε.12/2007 (Δ17γ/10/76/Φ.Ν.439.3/16.5.2007) του Γεν. 
Γραμματέα Δημοσίων Έργων. 

Αφού είδαμε: 

1. Την υπ’ αριθμ. ΕΥΔ/ΕΠ-ΟΑΛΑΑ/οικ.2021/29.7.2005 
απόφαση ένταξης της Πράξης «Δημιουργία συστήματος 
κωδικοποίησης και χιλιομέτρησης του Εθνικού Οδικού 
Δικτύου». 

2. Την υπ’ αριθμ. 38813/ΔΕ - 6553/16.9.2005 απόφαση 
του Υπουργού Οικονομίας και Οικονομικών, με την οποία 
εγκρίθηκε η ένταξη του έργου «Δημιουργία συστήματος 
κωδικοποίησης και χιλιομέτρησης του Εθνικού Οδικού 
Δικτύου», από το οποίο θα χρηματοδοτηθεί η μελέτη 
του θέματος, στο Πρόγραμμα Δημοσίων Επενδύσεων 
(ΠΔΕ), στην ΣΑΕ 071/3, με κωδικό 2005ΣΕ07130013 και 
προϋπολογισμό 1.100.000,00 €. 

3. Το υπ’ αριθμ. ΕΥΔ/ΕΠ-ΟΑΛΑΑ/1894/30.5.2006 έγγρα¬ 
φο της Διαχειριστικής Αρχής για την προέγκριση της 
διαδικασίας δημοπράτησης και των τευχών διαγωνισμού 
της μελέτης του θέματος. 

4. Την υπ’ αριθμ. Δ3α/156/6-Ω/26.7.2006 (Ορθή Επανά¬ 
ληψη 2.8.2006) απόφαση Υπουργού ΠΕ.ΧΩ.Δ.Ε., με την 
οποία: 

- εγκρίθηκε η διενέργεια διαγωνισμού για την ανάθεση 
εκπόνησης της μελέτης του θέματος με ανοικτή διαδι¬ 
κασία, σύμφωνα με τις διαδικασίες που προβλέπονται 
στο άρθρο 7 του ν. 3316/2005, σε συνδυασμό με το 
άρθρο 5, παράγραφος 5.δ του ίδιου νόμου, 

- εγκρίθηκε η διάθεση πίστωσης ποσού 269.786,70 €, 
σε βάρος του εγκεκριμένου προϋπολογισμού του ενά- 
ριθμου έργου με κωδικό 2005ΣΕ07130013 της ΣΑΕ 071/3, 
για την εκπόνηση της ως άνω μελέτης και 

- ορίσθηκε η Δ/νση Συντήρησης ΟδικώνΈργων (Δ3) ως 
Προϊσταμένη Αρχή και εξουσιοδοτήθηκε να προχωρήσει 
σε όλες τις απαιτούμενες ενέργειες για την διενέργεια 
του σχετικού διαγωνισμού ανάθεσης και να υπογράψει 
τη σχετική σύμβαση. 

5. Την υπ’ αριθμ. Δ3α/0/1/208-Ω/20.11.2006 απόφαση 
της Δ/ντριας Δ3, με την οποία εγκρίθηκαν τα τεύχη 
του διαγωνισμού για την ανάθεση και εκπόνηση της 
μελέτης του θέματος. 

6. Τα υπ’ αριθμ. Δ3α/0/12/212-Ω/27.11.2006, Δ3α/0/10/213- 
Ω/28.11.2006, Δ3α/0/11/213-Ω/28.11.2006 και Δ3α/0/9/213- 
Ω/28.11.2006, έγγραφα της Δ/νσης Συντήρησης Οδικών 
Έργων (Δ3), με τα οποία στάλθηκε προς δημοσίευση η 
Περίληψη Προκήρυξης για την εκδήλωση ενδιαφέροντος 
για την ανάθεση της μελέτης του θέματος στην Επίσημη 
Εφημερίδα των Ευρωπαϊκών Κοινοτήτων, στο Τ.Ε.Ε., στο 
Φ.Ε.Κ. και στις ελληνικές εφημερίδες αντίστοιχα, σύμφω¬ 
να με τα οριζόμενα στο άρθρο 12 του ν. 3316/2005. 

7. Την υπ’ αριθμ. Δ3α/17/2-Ω/17.1.2007 απόφαση Δ/νσης 
Δ3 συγκρότησης Επιτροπής Διαγωνισμού για την διε¬ 
ξαγωγή του διαγωνισμού ανάθεσης της μελέτης του 
θέματος. 

8. Ότι για τον εν λόγω διαγωνισμό κατατέθηκαν Προ¬ 
σφορές από οκτώ (8) Διαγωνιζόμενους (πέντε (5) συμπρά¬ 
ξεις και τρία (3) μεμονωμένα Γ ραφείων Μελετών). 

9. Το από 14.3.2007 Πρακτικό I, το από 11.5.2007 πρα¬ 
κτικό II και το από 30.5.2007 Πρακτικό III της Επιτροπής 

Διαγωνισμού, τα οποία διαβιβάστηκαν στην Προϊστά¬ 
μενη Αρχή με το από 5.6.2007 έγγραφο της Επιτροπής 
Διαγωνισμού. 

10. Την υπ’ αριθμ. Δ3α/0/1/114-Ω/15.6.2007 απόφαση 
Υπουργού ΠΕ.ΧΩ.Δ.Ε., με την οποία εγκρίθηκε το απο¬ 
τέλεσμα του διαγωνισμού και ανατέθηκε η μελέτη του 
θέματος. 

11. Το από 5.6.2007 έγγραφο της Επιτροπής Διαγωνι¬ 
σμού, με το οποίο διαβιβάστηκαν στην Δ/νση Δ3 της 
Γ.Γ.Δ.Ε. του Υ.ΠΕ.ΧΩ.Δ.Ε. (Προϊσταμένη Αρχή) οι Φάκελοι 
Συμμετοχής Διαγωνισμού, καθώς και όλα τα σχετικά με 
τον υπ’ όψη διαγωνισμό στοιχεία που είχαν περιέλθει 
στην Επιτροπή Διαγωνισμού κατά τη διάρκεια της δι¬ 
αδικασίας ανάθεσης. 

12. Το άρθρο 21 του ν. 3316/2005, σύμφωνα με την 
παράγραφο 5 του οποίου οι αμοιβές των μελών των 
Επιτροπών Διαγωνισμών και του γραμματέα αυτών κα¬ 
θορίζονται με κοινή απόφαση των Υπουργών Οικονομίας 
και Οικονομικών και Περιβάλλοντος, Χωροταξίας και 
Δημοσίων Έργων. 

13. Το ΦΕΚ 28 τ. Υ.Ο.Δ.Δ./29.1.2007, στο οποίο δημοσι- 
εύθηκε η Απόφαση συγκρότησης της υπ’ όψη Επιτροπής 
Διαγωνισμού. 

Και επειδή: 

1. Η εν λόγω Επιτροπή αποτελεί Επιτροπή Διαγωνι¬ 
σμού του άρθρου 21 του ν. 3316/2005. 

2. Το έργο της Επιτροπής Διαγωνισμού αφορούσε 
εξειδικευμένο αντικείμενο και απαιτούσε ιδιαίτερη γνώ¬ 
ση και προσπάθεια. Ειδικότερα, έργο της Επιτροπής 
ήταν, αφ’ ενός ο έλεγχος των Δικαιολογητικών Συμμε¬ 
τοχής των Διαγωνιζομένων (8 σχήματα, 15 γραφεία), αφ’ 
ετέρου η αξιολόγηση και βαθμολόγηση των Τεχνικών 
Προσφορών, καθώς και ο έλεγχος και η βαθμολόγηση 
των Οικονομικών Προσφορών και ο προσδιορισμός της 
πλέον συμφέρουσας από οικονομική άποψη Προσφο¬ 
ράς. 

3. Τα τακτικά μέλη της Επιτροπής του θέματος Σμα- 
ριανάκη-Καμπερίδου Αργυρώ, Πετροπούλου Αναστασία 
και Ακριτίδης Πολύχρονης, καθώς και ο γραμματέας της 


Επιτροπής Λεοντάρης Κωνσταντίνος, απασχολήθηκαν 
από 19.1.2007 έως και 30.5.2007 εργαζόμενοι πέραν του 
ωραρίου της Υπηρεσίας, πραγματοποιώντας συνολικά 
είκοσι δύο (22) συνεδριάσεις. 

4. Με την από 19.11.2007 βεβαίωση της Προέδρου της 
Επιτροπής Διαγωνισμού βεβαιώνεται ο αριθμός των 
ανωτέρω, εκτός του νομίμου ωραρίου, πραγματοποι- 
ηθεισών συνεδριάσεων, καθώς και η αμοιβή την οποία 
δικαιούνται η πρόεδρος, τα μέλη και ο γραμματέας. 

5. Οι πιστώσεις για την αμοιβή της Επιτροπής θα 
βαρύνουν το ενάριθμο έργο 2005ΣΕ071300013 της ΣΑΕ 
071/3, από το οποίο χρηματοδοτείται η μελέτη του θέ¬ 
ματος, αποφασίζουμε: 

Καθορίζουμε την κατά συνεδρίαση αποζημίωση των 
μελών της Επιτροπής Διαγωνισμού για την διεξαγωγή 
του διαγωνισμού ανάθεσης της μελέτης με τίτλο «Με¬ 
λέτη κωδικοποίησης και εφαρμογής νέας χιλιομέτρησης 
του Εθνικού Οδικού Δικτύου», που συγκροτήθηκε με την 
υπ’ αριθμ. Δ3α/17/2-Ω/17.1.2007 απόφαση Δ/νσης Δ3, σε 
44 € ανά συνεδρίαση για την πρόεδρο και τα τακτικά 
μέλη και σε 40 € ανά συνεδρίαση για τον γραμματέα και 
μέχρι 22 συνεδριάσεις, σύμφωνα με την από 19.11.2007 
σχετική βεβαίωση της Προέδρου της Επιτροπής. 

Τα αναπληρωματικά μέλη δικαιούνται αποζημίωση 
μόνο στην περίπτωση της νόμιμης αναπλήρωσης τα¬ 
κτικού μέλους. 

Η καταβολή θα γίνει από την ΔΜΕΟ και τον ορισθέντα 
για το υπ’ όψη ενάριθμο έργο υπόλογο. 

Η απόφαση αυτή ισχύει από 29.1.2007 έως 30.5.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2007 
Οι Γενικοί Γραμματείς 

Δημοσιονομικής Πολιτικής Δημοσίων Έργων 
Υπουργείου Οικονομίας Υπουργ. Περιβάλλοντος, 
και Οικονομικών Χωροταξίας και 

Δημοσίων Έργων 

ΛΟΥΚΑΣ ΠΑΠΑΖΟΓΛΟΥ ΔΗΜΟΣΘ. ΚΑΤΣΙΓΙΑΝΝΗΣ 

